
  Republika Hrvatska
Trgovački sud u Osijeku
 Osijek, Zagrebačka 2

     

R J E Š E N J E

Trgovački sud u Osijeku, po stečajnoj sutkinji Nadi Roso, u stečajnom postupku nad dužnikom MENS-KORMAN GRUPA d.o.o. za  trgovinu i usluge, Bapska, Augusta Šenoe 6, MBS 030111226, OIB 04436522142, dana 29. studenog 2018. g., 

r i j e š i o  j e :


1. Nalaže se FINA da u roku od 8 dana od dana primitka ovoga Rješenja dostavi Potvrdu FINE iz koje je razvidno da je račun dužnika na dan 14.11.2013. g. bio u blokadi u razdoblju dužem od 60 dana računajući od 14.11.2013. g. 

Obrazloženje
	Dana 19. studenog 2013. g. FINA Nagodbeno vijeće OS 02 iz Vinkovaca podnijela je prijedlog za otvaranje stečajnog postupka nad dužnikom MENS-KORMAN GRUPA d.o.o. navodeći da postoje razlozi za otvaranje stečajnog postupka odnosno da dužnik na dan 14. studeni 2013. g. ima evidentirane neizvršene osnove za plaćanje u razdoblju duljem od 60 dana, o čemu svjedoči Potvrda FINE, odnosno Nagodbenog vijeća, koja je dostavljena uz prijedlog (str. 3 spisa).
	Nadalje tijekom prethodnog postupka, koji se vodio kod ovoga suda u odnosu na dužnika, pod brojem 13 St-1059/13, u spis je dostavljena i Potvrda FINE od 27. svibnja 2014. g. u kojoj se navodi da je dužnik u neprekidnoj blokadi 103 dana u prethodnih 6 mjeseci na dan izdavanja Potvrde a iz čega proizlazi da u vrijeme izdavanja Potvrde FINE od 14. studenog 2013. g. je dužnik bio u blokadi 19 dana a ne kako se to navodi, 60 dana.
	Slijedom navedenog valjalo je odlučiti kao u izreci.
[bookmark: _GoBack]

U Osijeku 29. studenog 2018. g.


Zapisničar
Danijela Sekulić
                           STEČAJNA SUTKINJA
                                                                                                                       Nada Roso

DNA 
1. FINA
2. e-ogl. pl.
3. k-29.12.

